**Cofnodion o gyfarfod Cyngor Cymuned Llanrug a Chwm y Glo a gynhaliwyd Nos Fawrth 17 o Ionawr 2017 yn y Sefydliad Coffa, Llanrug.**

**Presennol:** Y Cynghorwyr Goronwy Hughes (Cadeirydd), Avril Jones (Is-gadeirydd), Cemlyn Jones, Alan Pritchard, Meryl Green, Hefin Jones, Rhian Thomas, Meirwen Lloyd, Delyth Tomos.

**Ymddiheuriadau:** Y Cynghorwyr Rhys Parry, Richard Robinson, Phil Roberts, Nan Humphreys, Clifford Williams.

**Aelodau Ieuenctid:** Miriam Jones a Beca Llwyd

**Clerc:** Meirion Jones

**1. Croeso gan y Cadeirydd**

Croesawyd pawb i’r cyfarfod gan y Cadeirydd

**2. Ymddiheuriadau**

Derbyniwyd ymddiheuriadau fel y nodwyd uchod

**3. Cadarnhau cofnodion mis Rhagfyr**

Cadarnhawyd cofnodion mis Rhagfyr yn gywir ac fe’i harwyddwyd gan y Cadeirydd

**4. Materion yn codi o’r cofnodion**

Dim

**5. I dderbyn a chroesawu Beca Llwyd a Miriam fel aelodau Ieuenctid ar y Cyngor.**

Croesawyd Miriam a Beca i’r cyfarfod a diolchodd y Cadeirydd iddynt am ddangos diddordeb o sefyll ar y Cyngor.

**6. Materion Cynllunio**

**a) Lleoliad y Rhif Cyfeirnod Cais Cynllunio:** C16/1671/23/LL

**Safle:** Plot 1, Hen Safle Hafod Garage, Llanrug, Caernarfon, Gwynedd, LL554AN

**Math o Gais:** Llawn - Cynllunio

**Bwriad:** Codi tŷ annedd deulawr

**Penderfyniad: Dim gwrthwynebiad**

**b) Rhif Cyfeirnod Cais Cynllunio:** C17/0025/23/LL

**Lleoliad y Safle:** Tir tu cefn 3 Tai Hermon, Llanrug, Caernarfon, Gwynedd, LL554PE

**Math o Gais:** Llawn

**Bwriad:** Codi modurdy dwbl ar dir y tu cefn i 3 Tai Hermon

**Penderfyniad: Dim gwrthwynebiad**

**7. Ceisiadau am gymorth ariannol**

a) Y Sefydliad Coffa

**Penderfynwyd:** Yn unol â’r drefn arferol caniatáu grant o £2,100 i’r Sefydliad.

b) Llewod Llanrug

**Penderfynwyd:** Yn unol â’r drefn arferol caniatau grant o £700 i Lewod Llanrug.

**8. Cyllid a Praesept 2017 / 2018**

Aeth y Cadeirydd a’r aelodau drwy'r gyllideb ar gyfer 2017 /2018 ac esboniodd fod gofyn i ni godi’r praesept ar gyfer 2017 / 2018 oherwydd bod mwy o ofynion ar y Cyngor.

**Penderfynwyd:** Derbyn y gyllideb a phennu praesept ar gyfer 2017 / 2018 o £31,000.

**9. Adroddiad ar Faes Chwarae Pwll Moelyn**

Derbyniwyd ymateb gan Gymdeithas Tai Gogledd Cymru yn dilyn i’r Cyngor gysylltu â hwy yn datgan anfodlonrwydd gyda safon y gwaith ar lawr Pwll Moelyn. Nodwyd ymhellach fod twll ar y llawr angen ei drwsio mewn brys oherwydd bod asesiad risg wedi ei adnabod fel perygl i ddefnyddwyr.

**Penderfynwyd:**

I. Symud ymlaen a gofyn i G L Jones ymgymryd â’r gwaith

II. Gofyn i Gymdeithas Tai Gogledd Cymru am gopïau o’r adroddiadau ar ddiwedd y cyfnod ble roeddynt yn gwneud y Gwaith.

III. Sicrhau fod y llawr a roddir i lawr rŵan o’r un safon a hwnnw a roddwyd dan i sleid a’r siglen.

**10. Hysbysfyrddau**

Nodwyd fod y Cyngor eisoes wedi penderfynu symud ymlaen ac archebu hysbysfyrddau a bod aelodau ers cyfarfod mis Rhagfyr wedi bod yn meddwl am leoliadau addas yn Llanrug a Chwm y Glo.

**Penderfynwyd:** Archebu dau hysbysfwrdd. Un i’w osod ar wal y maes parcio ger Ystorfa Llanrug a llall o bosib lawr yn y gwaelod wrth ymyl Penbont a’r Capel. Nodwyd fod caniatâd wedi derbyn gan Ysgol Gynradd Cwm y Glo i ddefnyddio hysbysfwrdd yr ysgol. Y Clerc i gysylltu â’r pennaeth i drefnu sut gellir rhoi dogfennau ynddo.

**11. Holiadur gan y gwasanaeth Cynllunio**

Adroddwyd fod holiadur wedi derbyn gan y Gwasanaeth Cynllunio yn holi beth oedd y Cyngor yn feddwl o sut mae’r Gwasanaeth Cynllunio yn ymdrin â chyfathrebu gyda’r Cyngor Cymuned.

**Penderfynwyd:** Wedi trafodaeth am gynnwys yr holiadur, y Clerc i’w lenwi ar ran y Cyngor a’r anfon yn ol.

**12. Apwyntio Archwiliwr Mewnol ar gyfer 2017 / 2018**

Adroddwyd fod angen i’r Cyngor apwyntio archwiliwr mewnol ar gyfer 2017 / 2018 a bod y penodiad wedi cofnodi. Adroddwyd ymhellach mai John Roberts sydd wedi gwasanaethu fel archwiliwr mewnol yn y gorffennol, ac mae wedi darparu gwasanaeth da iawn am bris rhesymol dros y blynyddoedd. Mae hefyd yn archwiliwr mewnol ar gyfer nifer helaeth o Gynghorau Cymuned yng Ngwynedd ac ar draws i Ynys Môn.

**Penderfynwyd:** Y Clerc i gysylltu â John Roberts o holi pe bai yn fodlon cael ei benodi fel archwiliwr mewnol i’r Cyngor ac i’r clerc gysylltu ag e fi drefnu llythyr apwyntiad ac amseriad.

**13. Y Fynwent**

Adroddwyd fod adroddiadau canmoladwy iawn wedi derbyn cyn y Nadolig am gyflwr cyffredinol y fynwent.

Nodwyd fod y fynwent yn llenwi ac y bydd angen edrych ar brynu tir maes o law.

Ffioedd y Fynwent

Adroddwyd fe godwyd y ffioedd ar gyfer 2016 / 2017 y llynedd, yn dilyn amser maith o ddim codi’r ffioedd. Felly argymhellwyd codi ffioedd y fynwent ar gyfer 2017 / 2018 fel a ganlyn

**Ffioedd Mynwent Llanrug o’r 1af o Ebrill 2017**

**Agor bedd newydd**

i un sydd wedi byw yn y gymuned am bum mlynedd cyn dyddiad marwolaeth £210

i un sydd ddim wedi byw yn y gymuned am bum mlynedd cyn dyddiad marwolaeth £420

**Ail agor bedd newydd**

i un sydd wedi byw yn y gymuned am bum mlynedd cyn dyddiad marwolaeth £160

i un sydd ddim wedi byw yn y gymuned am bum mlynedd cyn dyddiad marwolaeth £320

**Claddu Llwch**

i un sydd wedi byw yn y gymuned am bum mlynedd cyn dyddiad marwolaeth £110

i un sydd ddim wedi byw yn y gymuned am bum mlynedd cyn dyddiad marwolaeth £220

**Ail agor plot llwch**

i un sydd wedi byw yn y gymuned am bum mlynedd cyn dyddiad marwolaeth £70

i un sydd ddim wedi byw yn y gymuned am bum mlynedd cyn dyddiad marwolaeth £140

Ffi ymchwilio (pawb) £50

**Penderfynwyd:** Derbyn yr wybodaeth a mabwysiadu’r ffioedd uchod o’r 1af o Ebrill 2017.

**14. Llwybrau Cyhoeddus**

Adroddwyd fod problemau gyda’r llwybr cyhoeddus o Dyddyn Rhyddid at Barc Minffordd

**Penderfynwyd:** Y Clerc y gysylltu â Gerallt Jones, Swyddog Llwybrau Cyngor Gwynedd i adrodd am y broblem.

Adroddwyd fod nifer yn defnyddio llwybr o Allt Goch am y Bwlch gyda beiciau modur treialu.

**Penderfynwyd:** Y Clerc i adrodd am hyn wrth y Swyddog Llwybrau a’r Heddlu Cymunedol.

**15. Biniau Halen**

Adroddwyd fod swm wedi ei glustnodi yn y gyllideb ar gyfer 2017 / 2018 ar gyfer y Cyngor Cymuned gymryd cyfrifoldeb dros finiau halen. Roedd gan yr aelodau nifer o bryderon am sut bydda’r cynllun yn gweithio, pwy fyddai yn archwilio’r biniau halen a beth fyddai’r drefn i’w ail lenwi.

**Penderfynwyd:** Ymestyn gwahoddiad i Swyddog o Gyngor Gwynedd fynychu cyfarfod nesaf i esbonio’r drefn.

**Daeth y cyfarfod i ben am 21:00**

**Arwyddwyd:**

**Cadeirydd: Dyddiad:**